L-Ewroparlamentari elett Alfred Sant se jkun il-Kap il-ġdid tad-Delegazzjoni Laburista fil-Parlament Ewropew matul din il-leġislattura. Din il-ħatra waslet wara li kien hemm qbil dwar in-nomina tiegħu mid-delegazzjoni kollha. Fi stqarrija, il-Partit Laburista jixtieq jirringrazzja lill-Ewro Parlamentari uxxenti li servew matul din l-aħħar leġislattura għax-xogħol tajjeb li wettqu. Il-Partit Laburista rringrazzja wkoll b’mod partikolari l-ħidma li wettaq il-Kap tad-Delegazzjoni uxxenti, Joseph Cuschieri.